# &aadressiraamat;u käsiraamat

Tobias
Koenig

    tokoe@kde.org

Steffen
Hansen

    hansen@kde.org

Don
Sanders

    &Don.Sanders.mail;

Michel
Boyer de la Giroday

    michel@klaralvdalens-datakonsult.se

Michael
Skiba

    michael@michael-skiba.de

Marek
Laane

    bald@starman.ee

Tõlge eesti keelde
2008-09-20
4.1 (&kde; 4.1.2)
&FDLNotice;

&aadressiraamat; on, nagu nimigi ütleb, &kde; aadressiraamat.

KDE
kaddressbook

## Sissejuhatus

&aadressiraamat; on &kde; põhiline aadressiraamaturakendus. See lubab hallata oma kontakte tõhusalt ja mugavalt. Tuginedes teegile kabc kasutab rakendus niinimetatud ressursse, mida saab tarvitada kontaktide laadimiseks ja salvestamiseks paljudes erinevates kohtades - nii kohalikus failisüsteemis kui ka LDAP serverites ja SQL andmebaasides.

Kasutajaliides sarnaneb MS Outlookiga ning toetab kontaktiandmete vaatamisel mitmeid erinevate võimalustega vaateid. Lisaks selle on võimalik kasutada kõigil väljadel täpsustavat otsingut ning hüpperiba kiireks ligipääsuks mõnele konkreetsele kirjele. Kuna aluseks olev teek kabc kasutab oma vaikimisi salvestusviisina vCardi vormingut (selle määratleb RFC 2426), kajastab &aadressiraamat; graafilises kasutajaliideses kõiki toetatud kirjevälju.

## &aadressiraamat;u kasutamine

### Alustamine

Kui &aadressiraamat; on käivitatud (kas mõne &kde; rakenduste käivitajaga - &kickoff;, klassikaline &kmenu; või Lanceloti käivitaja - või käsurealt `kaddressbook` või &kontact;i kaardilt Kontaktid), ilmub &aadressiraamat;u peaaken:

&aadressiraamat;u käivitamine
&aadressiraamat;u peaaken

&aadressiraamat;u peaaken

### Ressurside seadistamine

&aadressiraamat; võib kontaktide laadimiseks ja salvestamiseks kasutada mitmeid erinevaid ressursse. Kui käivitada &aadressiraamat; esimest korda, on paigaldatud vaikeressurss, mis salvestab kõik kontaktid vCardi faili `$`HOME`/.kde/share/apps/kabc/std.vcf`. Kuid mõistagi saab ressursse lisada, kasutades selleks ressursside seadistamise dialoogi, mida pakub Süsteemi seadistused (Muu->&kde; ressurssid):

Ressursside seadistamise dialoog
Ressursside seadistamise dialoog.

Ressursside seadistamise dialoog.

Laadi seadistusmoodul, millele soovid oma ressurssi/ressursse lisada, sektsiooni Ressursid ülaosas asuvast liitkastist. &aadressiraamat;u mooduliks on Kontaktid.

Käivita nupule Lisa... klõpsates dialoog Ressursi seadistamine. Vali ressurss, millele soovid lisada oma mooduli Kontaktid, ja kinnita langetatud valikut klõpsuga nupule OK.

Akonadi

  Veel kirjutamata

Kataloog

  Iga kontakt salvestatakse omaette faili.

fail

  Kõik kontaktid salvestatakse ühte faili.

GroupDAV server (nt. Open Groupware)

  Veel kirjutamata

Novell GroupWise Server

  Veel kirjutamata

Aadressiraamat IMAP serveris &kmail;i vahendusel

  See ressurss salvestab kontaktid kirjadena IMAP serverisse. IMAP serveri kasutamiseks on mõeldud &kmail;, mistõttu seda tüüpi ressursi puhul avatakse aadressiraamatu kasutamisel alati &kmail;, kui see (või &kontact;) juba ei tööta.

LDAP

  Kõik kontaktid salvestatakse LDAP serverisse.

Võrk

  Kõik kontaktid salvestatakse ühte faili, mis võib asuda võrguserveris (nt. &HTTP;, WebDAV, &FTP; või Fish).

OpenXchange server

  See ressurss salvestab kontaktid OpenExchange serverisse.

Aadressiraamat Scalixi serveris &kmail;i vahendusel

  Veel kirjutamata

Suse Linux Openexchange server

  See ressurss salvestab kontaktid OpenExchange või SUSE &Linux; OpenExchange grupitöö serverisse.

eGroupware server (XML-RPC vahendusel)

  Veel kirjutamata

Pärast tüübi valimist ilmub uus dialoog, kus saab seadistada ressursi spetsiifilised omadused.

Tüübid fail ja kataloog toetavad kontaktide salvestamiseks mitut erinevat vormingut:

vCard

  Kontaktid salvestatakse vCardi vormingus, nagu selle määratleb RFC 2426.

binaar

  Kontaktid salvestatakse binaarandmetena. See suurendab jõudlust laadimisel ja salvestamisel, kuid ei ole porditav nagu vCardi vorming.

KDE ressursside kontod

  Veel kirjutamata

&aadressiraamat; vajab standardressurssi, kuhu salvestada kõik kontaktid, kui mingit muud ressurssi ei ole määratud. Seepärast on juba &aadressiraamat;u esimesel käivitamisel olemas vaikeressurss. Kui soovid standardressursina pruukida mõnda muud ressurssi, määra see klõpsuga nupule Kasuta standardina. Uus standardressurss peab olema nii lugemis- kui kirjutamisõigusega ja aktiivne, muidu ei saa seda valida.

### Kontaktide haldamine

Kontaktide loomiseks või muutmiseks pakub &aadressiraamat; dialoogi, kus saab määrata kõik andmed, mida kasutab ka vCard.

Kontaktidialoog
Kontaktidialoog.

Kontaktidialoog.

#### Üldiste seadistuste kaart

Kaardil Üldine saab sisestada kontakti põhiinfo, näiteks aadressid, telefoninumbrid, e-posti aadressid.

##### Nime automaatne parsimine

&aadressiraamat; püüab nime automaatselt parsides muuta selle sisestamise võimalikult hõlpsaks. Vahel on korrektseks toimimiseks vaja lisada nimele ees- või järelliiteid või midagi muud, mida saab teha seadistustedialoogis. Algoritm ei ole siiski veatu ning võib ette tulla, et see parsib nime vigaselt. Sellisel juhul võid nime redigeerimise dialoogis selle võimaluse välja lülitada (seda saab teha, kui klõpsata kontaktidialoogis nupule Muuda nime...). Kui soovid parsimise välja lülitada kõigi uute kontaktide puhul, keela nime automaatne parsimine globaalselt seadistustedialoogis.

##### Vormindatud nimi

Kontakti vormindatud nime kasutavad teised rakendused. &aadressiraamat; pakub vormindatud nime kujuks välja kolm eelnevalt määratud vormi:

Kohandatud

  <vaata allpool>

Lihtne nimi

  <eesnimi> <perekonnanimi>

Täisnimi

  <eesliide> <eesnimi> <lisanimi> <perekonnanimi> <järelliide>

Tagurpidi nimi komaga

  <perekonnanimi>, <eesnimi>

Tagurpidi nimi

  <perekonnanimi> <eesnimi>

Organisatsioon

  <Organisatsiooni nimi>

Kui ükski toodud tüüpidest sulle ei meeldi, võid valida kohandatud nimekuju, millisel puhul saad ise määrata, milline see välja peab nägema. Seda saab teha nime redigeerimise dialoogis. Kui soovid määrata vaikimisi vormindatud nime kuju kõigile uutele kontaktidele, kasuta seadistustedialoogi.

##### Telefoninumbrid

Siin saab sisestada kontakti telefoninumbrid. Võimalik on sisestada nii laua- kui ka mobiiltelefoni, faksi, ISDN-telefoni ja veel mitut tüüpi sidevahendi numbreid. Numbrid võivad sisaldada sisuliselt mis tahes märke, nii et saad numbreid sisestada täiesti oma äranägemise järgi, kasutades näiteks ka tähti.

Kui kolmest numbrist ei piisa, klõpsa nupule Lisa ja lisa numbritele mõeldud välju.

Kui number kuulub laua- või mobiiltelefonile või faksile, saab valida ka skripti, mis käivitatakse sellele klõpsates (Seadistused → Üldine).

##### Aadressid

Siin saab sisestada kontakti aadressid. Klõpsa selleks nupule Muuda aadresse... ja pane kirja tänav, postkontor, asukoht, postiindeks ja riik. Seejärel võid näha kaardil aadressi asukohta, klõpsates lihtsalt aadressile (seadistustes saab muuta ka &aadressiraamat;u kasutatavat kaarditeenust või seda väljakutsuvat stringi).

Samuti võib luua pealdise, mida näidatakse tegeliku aadressi asemel (kaardi jaoks kasutatakse siiski tegelikku aadressi).

Määrata võib mitmeid aadresse, näiteks üks töö ja teine kodu jaoks. Samuti võib määrata kaks erinevat aadressi kodu jaoks.

##### E-posti aadressid

Siin saab määrata kontakti e-posti aadressid. Ühe neist saab määrata standardaadressiks.

Kui määrad kontaktile kaardil Muud ka foto, näitab &kmail; seda aadressi uurimisel.

&kmail; kasutab sisestatud aadresse, kui kirjutad isiku nime uue kirja koostamisel väljale Kellele, Koopia või Pimekoopia.

##### Kiirsuhtlus

Tekstiväljal IM aadress seisab antud kontakti puhul kasutatav kiirsuhtlusaadress. Kiirsuhtlusaadressi lisamiseks, vaatamiseks ja muutmiseks klõpsa nupule Muuda IM aadresse... Seejärel ilmubki kiirsuhtlusaadresside muutmise dialoog.

Kiirsuhtluse aadresside muutmise dialoog
Kiirsuhtluse aadresside muutmise dialoog.

Kiirsuhtluse aadresside muutmise dialoog.

Kontaktiga võib olla seotud mitu kiirsuhtluse aadressi. Seda teavet saavad ära kasutada ka teised rakendused, mis pruugivad Kimproxy süsteemi, näiteks &kopete; ja &konversation;. Nii saab näiteks oma IRC kontakti siduda aadressiraamatu kirjega. Seda ei tehta küll automaatselt, kõik vajalikud seosed tuleb luua konkreetses rakenduses.

Kui see sind ei huvita ja sa tahad lihtsalt kontaktiga salvestada ka selle kiirsuhtluse aadressid, siis piisab nende lisamisest ja muutmisest. Vastasel juhul on mõttekas lasta rakendustel endal muudatused teha, mitte sekkuda nende tegevusse.

Rohkem infot kiirsuhtlusaadresside lisamise kohta annavad &kopete; käsiraamat ja &konversation;i käsiraamat.

##### Kategooriad

Kategooriad aitavad kontakte sortida ja rühmitada. Kontakte saab ühte või enamasse rühma lisada lihtsalt klõpsuga nupule Vali kategooriad...

Oma kategooria lisamiseks või kasutamata kategooria eemaldamiseks klõpsa nupule Muuda kategooriaid... Seejärel saad kategooriaid muuta, lisada ja eemaldada. Pane tähele, et atuomaatselt käivitatakse redigeerimisrežiim.

##### Avalik, privaat ja konfidentsiaalne

Kolm kategooriat avalik, privaat ja konfidentsiaalne kuuluvad vCardi standardisse. Need annavad veel ühe võimaluse kontakte rühmitada.

#### Üksikasjade kaart

Siin saab salvestada kontaktide täiendavaid üksikasju.

Väljade sisu peaks üldiselt olema enesestmõistetav. Väljadel Tähtpäev ja Sünnipäev määratud kuupäevi näeb ka &kontact;i kokkuvõttevaates tähtpäevade sektsioonis.

#### Krüptoseadistuste kaart

Sellel kaardil saab määrata kontaktiga seotud krüptoeelistused. Käesoleva käsiraamatu kirjutamise ajal kasutasid neid kirjade koostamisel ainult &kmail; ja &kontact;. Igatahes asendab see &kmail;i varasemate versioonide äärmiselt vähe seadistatavad saajapõhised krüptoeelistuste võimalused.

Lubatud protokollid

  Siin saab piirata kontakti puhul kasutatavaid krüptitud kirja vorminguid. Täpsemalt räägib erinevatest vormingutest &kmail;i käsiraamatu peatükk Krüptitud kirja vormingud.

Eelistatav OpenPGP krüptovõti, Eelistatav &smime; krüptosertifikaat

  Siin saab määrata antud kontaktile kirja saatmisel eelistatult kasutatava OpenPGP võtme ja/või &smime; sertifikaadi. Kui siin midagi ei määrata, otsitakse sobivate võtmete ja sertifikaatide leidmiseks läbi kohalik võtmehoidja ja kohalik sertifikaadikast.

Kirja eelistus

  Siin saab valida teatud juhised, mida kasutatakse nii signeerimisel kui krüptimisel.

  <puudub>

    Eelistus puudub, kasutatakse &kmail;i vaikeväärtust.

  Kunagi ei signeerita, Kunagi ei krüptita

    Kontaktile saadetavaid kirju ei signeerita/krüptita kunagi. Ka kinnitust ei küsita (välja arvatud juhul, kui tekivad konfliktid muude kontaktide eelistustega).

  Alati signeeritakse, Alati krüptitakse

    Kontaktile saadetavad kirjad signeeritakse/krüptitakse alati. Selleks ei küsita isegi kinnitust (välja arvatud juhul, kui tekivad konfliktid muude kontaktide eelistustega).

  Võimalusel signeeritakse alati, Võimalusel krüptitakse alati

    Kui võimalik, signeeritakse/krüptitakse alati kontaktile saadetavad kirjad. Kui see on võimalik, kinnitust ei küsita. Signeerimine ei pruugi olla võimalik, kui muude kirja saajate seas on kontakte, kelle eelistuseks on "Mitte kunagi". Krüptimine ei pruugi olla võimalik, kui puuduvad selle või teiste saajate võtmed/sertifikaadid.

  Küsitakse

    Alati küsitakse, kas signeerida/krüptida.

#### Kaart Muud

Siin kirjeldatakse seadistustedialoogi kaarti Muud

##### Geoandmed

Siin saab määrata kontakti geograafilise asukoha, pannes kirja laiuskraadi ja pikkuskraadi. Selleks märgi ära kast Geoandmete kasutamine. Seejärel võid koordinaadid käsitsi sisestada või klõpsata nupule Muuda geoandmeid... ja valida need kaardilt.

##### Heli

Siin saab salvestada nime versiooni kõnelduna. See on kasulik näiteks välismaiste nimede puhul.

Ka see kuulub vCard 2.1 standardisse, mistõttu toetatud on ainult kolm vormingut: WAVE, PCM ja AIFF.

Vali Salvestatakse URL-ina, kui heli paikneb võrgumasinas.

##### Foto ja logo

Ikoonile klõpsates saab valida kontakti foto ja seda skaleerida.

Fotot näidatakse kontakti eelvaatluses ja ikoonivaate režiimis. Logo näidatakse aga ainult ikoonivaates ja juhul, kui foto puudub.

Foto või logo lähtestamiseks tee sellel &HPNga; klõps ja vali Lähtesta.

##### Vaba/hõivatud info asukoht

Siin saab määrata kontakti vaba/hõivatud info asukoha, mida kasutatakse juhul, kui lisad kontakti &korganizer;is või &kontact;i kalendrivaates sündmusele.

#### Kohandatud väljade kaart

Kaardil Kohandatud väljad saab lisada oma välju kas aktiivsele kontaktile või kõigile. Valida on järgmist tüüpi väljade vahel:

Tekst

  Sisestada saab mis tahes tähe või numbri.

Number

  Sisestada saab ainult numbreid.

Tõeväärtus

  Tõeväärtus saab olla kas jah või ei (ehk tõene või väär). &aadressiraamat;us tähistab see lihtsalt märkekasti, mida saab märkida või sellest märke eemaldada.

Kuupäev

  Sisestada saab kuupäeva.

Kellaaeg

  Sisestada saab kellaaja.

Kuupäev ja kellaaeg

  Sisestada saab nii kuupäeva kui ka kellaaja.

### Vaadete kasutamine

&aadressiraamat;u käesolev versioon pakub niinimetatud vaateid, mis näitavad erineval viisil kontakte:

Tabelivaade

  Kõik kontaktid on ära toodud tabelina. Neid saab sortida vastavale veerupäisele klõpsates. Tabeli veerud sõltuvad väljadest, mis on valitud vaateseadistuste dialoogis.

Vaade ikoonidena

  Kontakte näidatakse ikoonidena. Kui kontaktiga kaasneb foto või logo, saab kasutada seda, vastasel juhul tarvitatakse vaikeikooni.

Kaardivaade

  Kõiki kontakte näidatakse kaartidena. Kaardi tiitliks on vormindatud nimi. Kaardi sisu sõltub sellest, millised väljad on valitud vaateseadistuste dialoogis.

Vaateseadistuste dialoog
Vaateseadistuste dialoog.

Vaateseadistuste dialoog.

Kaardil Väljad saab määrata, milliseid osi kontaktiinfost vaates näidatakse. Kaardil Vaikefilter saab määrata, millist filtrit vaates kasutada.

### Filtrite kasutamine

&aadressiraamat; võimaldab määrata filtreid, mis sõltuvad kategooriatest, kuhu kontakt kuulub. Nii saab näiteks luua filtri, millega sobivad kõik kontaktid, kes kuuluvad kategooriatesse perekond ja sõbrad. Kuid võimalik on määrata ka filter, millega sobivad just kõik muud kontaktid. Filtreid saab hallata filtriseadistuste dialoogis:

Filtriseadistuste dialoog
Filtriseadistuste dialoog.

Filtriseadistuste dialoog.

Filtreid võib kasutada vaates kontaktide arvu piiramiseks. Vaateseadistuse dialoogis saab määrata, millist filtrit vaates vaikimisi kasutada.

### Laiendite kasutamine

&aadressiraamat; kasutab laiendeid pluginatena, võimaldades sel moel tarvitada kolmanda poole loodud asju. Praegu on saadaval kolm laiendit:

Puudub

  Selle korral laiendusi ei näidata. See on mõistlik vaikevalik, kui sa ei kasuta mingeid laiendusi, sest nii saab ruumi kokku hoida.

Kontaktiredaktor

  Sarnaneb kontakti redigeerimise dialoogiga, kuid on loodud nii, et kontakte oleks võimalik kiiresti redigeerida.

Aadressiraamatud

  Selle laienduse korral näidatakse saadaolevate aadressiraamaturessursside nimekirja. Nende märkimisel või märke eemaldamisel saab vastava aadressiraamatu kirjeid peita või näidata lasta.

  Ressursse saab ka lisada, muuta ja eemaldada. Sellest kõneleb lähemalt ressursside seadistamisest rääkiv osa.

Postiloendi haldur

  See laiend võimaldab hõlpsasti hallata postiloendeid. Loo lihtsalt uus loend ja vali vaates kontakt. Klõpsuga nupule Lisa kontakt lisataksegi see postiloendisse. Veelgi lihtsam võimalus on kontakt vaatest postiloendisse lohistada. Uuri laiendi lisamise kohta lähemalt osa, kus on juttu seadistuste menüüst.

Postiloendi laiendi peaaken.
Postiloendi laiendi peaaken.

Postiloendi laiendi peaaken.

### Import ja eksport

Uue importimise ja eksportimise raamistikuga pakub &aadressiraamat; dialoogi, kus saab valida, millised kontaktid eksportida.

Eksportimise dialoog.
Eksportimise dialoog.

Eksportimise dialoog.

#### Import

&kaddressbook; võib importida järgmistest vormingutest:

vCard

  Selle kirjega saab kontaktid importida vCardi vormingust (RFC 2426).

MS Exchange isiklik aadressiraamat (.PAB)

  Selle kirjega saab oma aadressiraamatu kontaktid importida MS Exchange isikliku aadressiraamatust, mida MS Outlook ja MS Outlook Express kasutavad oma kontaktide andmete salvestamiseks.

Eudora aadressiraamat

  Selle pluginaga saab importida kontakte Eudora e-posti rakendusest.

CSV nimekiri

  CSV (komadega eraldatud väärtused) on vorming, mida kasutavad paljud (aadressiraamatu) rakendused.

Opera aadressiraamat

  Selle pluginaga saab importida kontakte Opera veebibrauserist.

KDE 2 aadressiraamat

  Selle pluginaga saab importida vanu kontakte &kde; 2.x paigaldusest.

LDIF aadressiraamat

  LDIF kujutab endast LDAP andmeid puhta teksti kujul. Seda vormingut kasutavad oma aadressiraamatu andmete salvestamiseks &Netscape; ja Mozilla.

GMX aadressiraamat

  Veel kirjutamata

#### Eksport

&kaddressbook; võib eksportida järgmistesse vormingutesse:

vCard 2.1 & 3.0

  Selle kirjega saab kontakte eksportida vCardi standardi (RFC 2426) versiooni 2.1 või 3.0

CSV nimekiri

  CSV (komadega eraldatud väärtused) on vorming, mida kasutavad paljud (aadressiraamatu) rakendused.

LDIF aadressiraamat

  LDIF kujutab endast LDAP andmeid puhta teksti kujul. Seda vormingut kasutavad oma aadressiraamatu andmete salvestamiseks &Netscape; ja Mozilla.

GMX aadressiraamat

  Veel kirjutamata

Järjehoidjate menüü

  Sellega saab salvestada oma kontaktide URL-id &konqueror;i järjehoidjateks.

Geoandmed

  Veel kirjutamata

### LDAP päringud

&aadressiraamat;ut on võimalik kasutada aadressiinfo importimiseks LDAP serverist kohalikku aadressiraamatusse. Selleks kasutatakse LDAP otsingu dialoogi.

LDAP servereid saab seadistada seadistustedialoogis

&aadressiraamat;u peamisel tööriistaribal on näha nupp suurendusklaasiga raamatu kohal. Selle nupu abil saab avada LDAP otsingu dialoogi. Dialoog peaks olema väga lihtne ega vaja erilist selgitamist: kirjuta vaid nimi, e-posti aadress, telefoninumber või nende mingigi osa ja vajuta nuppu Otsi.

Tulemused on näha nimekirjana. Sealt on võimalik valida üks või enam aadress ja nupu Lisa valitud abil importida valitud aadress(id) kohalikku aadressiraamatusse või nupu Saada kiri kontaktile abil välja kutsuda e-posti rakendus ja saata valitud adressaatidele kiri.

Kast Rekursiivne otsing on vaikimisi märgitud. See sunnib LDAP päringu läbi vaatama kõiki serveri unikaalse nime baasist (Base DN) allapoole jäävaid objekte. Kui soovid aga päringu esitada vaid baasist üks tase allapoole jäävatele objektidele, eemalda kastist märge. Kui sa ei tea, mida teha, ära parem vaikevalikut muuda.

### Seadistused

Seadistustedialoog võimaldab muuta suurt osa &aadressiraamat;u käitumisest. Dialoogi saab avada menüükäsuga Seadistused&aadressiraamat;u seadistamine... või klõpsuga vastavale tööriistariba ikoonile.

&aadressiraamat;u seadistamine
Seadistustedialoog.

Seadistustedialoog.

#### Kaart Üldine

##### Kaart Üldine

Valimiseks kasutatakse ühte klõpsu (nagu &kde;-s)

  Märkimisel tarvitab &aadressiraamat; valimiseks ühtainsat hiireklõpsu (nagu &kde;-s).

Uute aadresside nime automaatne parsimine

  Märkimisel tarvitatakse uute aadresside korral nime automaatse parsimise võimalust.

Filtreerimata vaade piiratakse 100 kontaktiga

  Märkimisel näitab &kaddressbook; nimekirjas ainult 100 kontakti, kui ei ole kasutatud ühtegi filtrit.

Aadressiredaktori tüüp

  Valida saab Lihtsa redaktori või Võimsa redaktori.

  Lihtne redaktor võimaldab sisestada ainult nime (mida märkimise korral parsitakse automaatselt) ja e-posti aadressi.

Skriptikäsud

  Siin saab määrata käsud, mis käivitatakse klõpsuga telefoni- või faksinumbrile või SMS-ile üksikasjade kaardil.

##### Kaart Kontakt

&aadressiraamat; suudab automaatselt parsida nime osadeks. Tagamaks, et see alati edukalt välja tuleb, saab lisada täiendavaid nimeosade identifikaatoreid, näiteks prefiksid, sufiksid ja niinimetatud siseosad.

Prefiksid

  Siin saab määrata nime prefiksid, näiteks 'Prof.' või 'Dr.'.

Siseosad

  Siin saab määrata selliseid nimeosi, nagu 'van' või 'von', mis kuuluvad tihtipeale hollandi või saksa nimede koosseisu.

Sufiksid

  Siin saab määrata nime sufikseid, näiteks 'Sr.' või 'Jr.'.

Vaikimisi vormindatud nimi

  Siin saab valida, millisel kujul vormindatult tuleb esitada nimi uute kontaktide korral.

#### Kaart LDAP

Sellel kaardil saab seadistada LDAP servereid, mida kasutatakse LDAP päringute esitamiseks &aadressiraamat;us.

Nupuga Lisa masin... saab lisada ja seadistada uue serveri.

LDAP otsingu seadistamine
LDAP otsingu seadistusnäide.

Masina lisamise dialoog - LDAP otsingu seadistusnäide.

Pane tähele, et sõltuvalt valikutest ei pruugi kõik väljad olla kasutatavad.

Servereid saab sisse ja välja lülitada neid serverite nimekirjas märkides või märget eemaldades. Dialoogi sulgeb klõps nupule OK.

Otsingujärjekorda saab seadistada servereid nimekirjas üles- või allapoole liigutades. Selleks on mõeldud vastavad nooled dialoogi paremas servas.

#### Kaart Omaloodud leheküljed

Siin saab lisada omaenda &GUI; elemente (vidinad) väärtuste salvestamiseks &aadressiraamat;usse. Selleks talita järgmiselt:

- 1. Klõpsa nupule Muuda Qt Disaineriga (märkus: &Qt; Disainer peab olema paigaldatud, muidu ei ole nupp aktiivne).
- 2. Vali dialoogis Vidin ja klõpsa OK.
- 3. Lisa oma vidinad vormile.
- 4. Salvesta fail kataloogis, mille &Qt; Disainer välja pakub.
- Sulge &Qt; Disainer.

Kui sinu kõvakettal on juba Disaineri fail (*.ui), vali lihtsalt Impordi lehekülg...

OLULINE: iga vormile lisatava sisendvidina nime alguses peab seisma 'X_', nii et kui soovid vidinat, mis vastaks sinu omaloodud kirjele 'X-Suva', siis peab vidina omadus olema 'X_Suva'.

OLULINE: vidin muudab kohandatud välju &aadressiraamat;u rakenduse nimega. Redigeeritava rakenduse nime muutmiseks määra vidina nimi &Qt; Disaineris.

## Käskude seletused

### Menüü Fail

Fail Uus Uus kontakt...

  Avab uue kontakti lisamiseks kontaktiredaktori.

Fail Uus Uus postiloend...

  Avab uue postiloendi lisamiseks postiloendite redaktori.

&Ctrl;S Fail Salvesta

  Salvestab muudetud kontaktid.

Fail Impordi

  Näitab kõiki saadaolevaid importimismooduleid.

Fail Ekspordi

  Näitab kõiki saadaolevaid eksportimismooduleid.

&Ctrl;P Fail Trüki...

  Trükib valitud kontaktid.

Fail Saada kiri kontaktile...

  Avab eelistatud e-posti rakenduse, kus valitud kontaktid on juba kirjas kirja saajatena.

Fail Saada kontaktile...

  Avab eelistatud e-posti rakenduse, kus valitud kontaktid on kaasatud failidena vCardi vormingus.

Fail Vestle...

  Kui kiirsuhtlusrakendus (näiteks &kopete;) on avatud ja võrgus ning sul on see kontakt ka seal kontaktina kirjas, saab seda käsku kasutada - sel juhul avatakse vestluasaken kontaktiga.

&Ctrl;Q Fail Välju

  Lõpetab &aadressiraamat;u töö.

### Menüü Redigeerimine

&Ctrl;Z Redigeerimine Võta tagasi

  Tühistab viimase toimingu.

&Ctrl;&Shift;Z Redigeerimine Tee uuesti

  Sooritab viimase tagasi võetud toimingu uuesti.

&Ctrl;X Redigeerimine Lõika

  Lõikab valitud kontaktid.

&Ctrl;C Redigeerimine Kopeeri

  Kopeerib valitud kontaktid lõikepuhvrisse.

&Ctrl;V Redigeerimine Aseta

  Asetab lõikepuhvri sisu aadressiraamatusse, kui see on sobivas vormingus.

Redigeerimine Kopeeri kontakt...

  Veel kirjutamata.

Redigeerimine Liiguta kontakt...

  Veel kirjutamata.

Delete Redigeerimine Kustuta kontakt

  Kustutab kõik valitud kontaktid.

Fail Salvesta kontakt mujal...

  Kui saadaval on vähemalt kaks ressurssi, saab kontakti liigutada mõnele muule ressurssile.

  Tähelepanu: see dialoog töötab ainult siis, kui saada on vähemalt kaks ressurssi. Ainult ühe ressursi korral ei juhtu midagi (see on teada viga).

&Ctrl;A Redigeerimine Vali kõik

  Valib kõik kontaktid.

Redigeerimine Liida kontaktid

  Kontaktide liitmiseks vali kaks või rohkem kontakti ja vali kirje Liida kontaktid. Ühendatud kontaktiks saab viimane valitud kontakt, mis sisaldab nüüd kõigi liidetud kontaktide teavet.

Redigeerimine Vali kategooriad...

  Avab dialoogi, kus saab määrata kategooriad valitud kontaktidele. Kui valitud kategooriad erinevad kontaktide kategooriatest, pärib dialoog, kas soovid erinevused ühendada või varasemad kategooriad üle kirjutada.

Redigeerimine Määra enda eraandmeteks

  Märgib valitud kontakti 'kes mina olen?' kontaktiks ehk kontaktiks, mis esindab kasutaja andmeid. Selline kontakt on vajalik, sest selle andmeid tarvitavad ka teised rakendused, näiteks &kmail; ja &kword;. Sel moel ei ole sul vajadust määrata seda igas rakenduses eraldi.

### Menüü Vaade

Vaade Vali vaade

  Näitab kõiki saadaolevaid vaateid.

Vaade Lisa vaade...

  Avab uue vaate loomise dialoogi.

Vaade Muuda vaadet...

  Avab dialoogi, kus saab muuta parajasti aktiivse vaate omadusi.

Vaade Kustuta vaade

  Kustutab parajasti aktiivse vaate.

Vaade Kontaktide redaktor

  Kontaktide redaktori akna näitamine või peitmine.

Vaade Postiloendi redaktor

  Postiloendite redaktori akna näitamine või peitmine.

Vaade Aadressiraamatud

  Aadressiraamatu akna näitamine või peitmine.

Vaade Värskenda vaadet

  Värskendab parajasti aktiivset vaadet.

### Menüü Tööriistad

See menüü pakub tööriistu kontaktide andmebaasi tarbeks.

Tööriistad LDAP otsing

  Avab dialoogi LDAP serveril asuvate aadresside otsimiseks. Serveri seadistusi saab määrata seadistustedialoogis.

### Menüü Seadistused

See menüü pakub võimalusi &aadressiraamat;u seadistamiseks, selle välimuse, kiirklahvide ja vaikekäitumise muutmiseks.

Seadistused Tööriistariba näitamine

  Lülitab tööriistaribad sisse ja välja.

Seadistused Hüpperiba näitamine

  Lülitab hüpperiba näitamise sisse ja välja.

Seadistused Üksikasjade näitamine/peitmine

  Lülitab üksikasjade paneeli näitamise sisse ja välja.

Seadistused Filtrite muutmine...

  Avab dialoogi, kus saab redigeerida filtreid.

Seadistused Kiirklahvide seadistamine...

  Avab dialoogi, kus saab muuta kiirklahve. Selle võimaluse abil saab muuta vaikimisi kiirklahve, mida &aadressiraamat; kasutab, või määrata uusi.

Seadistused Tööriistaribade seadistamine...

  Avab dialoogi, kus saab seadistada tööriistaribasid. Selle võimalusega saab lisada ja eemaldada nuppe, mida &aadressiraamat; tööriistaribal näitab.

Seadistused &aadressiraamat;u seadistamine...

  Avab seadistustedialoogi.

### Menüü Abi

&help.menu.documentation;

## Käsurea võtmed

&aadressiraamat; toetab ka mõningaid käsurea võtmeid, mida saab kasutada rakenduse käivitamiseks teatud moel:

`kaddressbook` `-a, --addr <aadress>`

  Avab kontaktiredaktori määratud e-posti aadressiga.

`kaddressbook` `--uid <uid>`

  Avab kontaktiredaktori määratud uid-iga.

`kaddressbook` `--editor-only`

  Käivitab ainult redaktori.

`kaddressbook` `--new-contact`

  Käivitab redaktori uue kontakti loomiseks.

&aadressiraamat; toetab ka muid &kde; ja &Qt; rakenduste tavapäraseid käsurea võtmeid. Nende nimekirja saab käskudega ``--help``, ``--help-kde`` ja ``--help-qt``.

## Valikud, mis ei kajastu kasutajaliideses

Lisaks seadistustedialoogi valikutele saab mõningaid asju määrata ainult otse seadistustefailis ($KDEHOME/share/config/kaddressbookrc) või KIOSK-i vahendusel.

ContactListAboveExtensions

  Sieeselülitamise korral näidatakse laiendusi (nt. postiloendi redaktorit) kontaktide nimekirja all, mitte eraldi veerus. Vaikimisi on see keelatud. Sisselülitamiseks lisa sektsiooni [MainWindow] rida:

      ContactListAboveExtensions

## Autorid ja litsents

&aadressiraamat; - &kde; aadressiraamat

Autoriõigus (c) 1997-2007: &kde;-PIM meeskond

&aadressiraamat;u esialgse versiooni kirjutas 1997. aastal &Don.Sanders; &Don.Sanders.mail;. Praegu hooldab seda &Tobias.Koenig; tokoe@kde.org.

Tõlge eesti keelde: Marek Laane bald@starman.ee

&underFDL;