# &kbruch;i käsiraamat

Sebastian
Stein
seb.kde@hpfsc.de
&Anne-Marie.Mahfouf;
Marek
Laane

    bald@starman.ee

Tõlge eesti keelde
2001-2005
Sebastian Stein
2008
&Anne-Marie.Mahfouf;
&FDLNotice;
2009-02-03
4.2

&kbruch; on väike rakendus, mis aitab harjutada murdude ja protsentidega arvutamist. Selleks pakutakse mitut laadi ülesandeid, samuti saab murdudega arvutamist harjutada vastavas harjutamisrežiimis. Rakendus kontrollib vastuse õigsust ja annab teada, mida ta sellest arvab.

KDE
haridus
murrud
protsent
matemaatika
nimetaja
kbruch

## Sissejuhatus

&kbruch; on väike rakendus, mis aitab harjutada murdude ja protsentidega arvutamist. Selleks pakutakse viit laadi ülesandeid ning harjutamisrežiimi.

- Aritmeetika - selle korral tuleb lahendada etteantud murdudega ülesanne. Sul on vaja sisestada lugeja ja nimetaja. See on põhiline ülesandetüüp.

- Võrdlemine - selle korral tuleb võrrelda kaht etteantud murdarvu, kasutades sümboleid >, < ja =.

- Teisendamine - selle korral tuleb etteantud arv teisendada murruks.

- Algteguriteks lahutamine - selle korral tuleb etteantud arv lahutada algteguriteks.

- Protsentarvutus - selle korral tuleb arvutada protsent.

Kõigi ülesandetüüpide korral loob &kbruch; ülesande ja kasutajal tuleb see lahendada. Programm kontrollib sinu vastust ja annab teada, mida ta sellest arvab.

&kbruch; peab arvet, kui palju ülesandeid on kokku lahendatud ja kui paljud õigesti lahendati. Kasutaja näeb ka statistikat.

&kbruch; on väga kompaktne ning keskendub ennekõike oma peamisele eesmärgile luua ülesandeid. Abisüsteem pakub kontekstile vastavat infot erinevate olukordade selgitamiseks.

## &kbruch;i kasutamine

### Režiimi valik: harjutamine või ülesanded

&kbruch;i käivitamisel pakutakse välja kaks režiimi: vabastiil, mis tähendab harjutamisrežiimi, ja Õppimine, milles saab ette võtta murd- ja protsentarvutusi. Pildile klõpsates avatakse valitud režiim: &kbruch;i režiimid näevad välja järgmised:

&kbruch;i režiimivalik
&kbruch;i režiimivalik

Klõpsa režiimi valimiseks pildile.

### Vabastiili peaaken

&kbruch;i vabastiili peaaken:

&kbruch;i vabastiili peaaken kohe pärast käivitamist
&kbruch;i peaaken

Kõik, mis on ülesandega seotud, toimub selles aknas. See võimaldab &kbruch;i hõlpsasti kasutada ka väiksematel lastel! Peaaken on jagatud viieks osaks:

- menüüriba menüüdega Fail, Seadistused ja Abi

- tööriistariba, kus saab valida erinevaid ülesandeid

- vasakul asuvad Valikud, kus saab määrata ülesannete raskusastme ja veel mitmesuguseid konkreetse ülesandega seotud asju

- ülesanne ise, kus tuleb sisestada antud ülesande vastus

- statistikaosa, kus näeb, kui palju ülesandeid oled õigesti lahendanud ja kui palju oled üldse proovinud

Mis tahes hetkel võid naasta režiimivaliku aknasse, kui klõpsad tööriistaribal ikoonile Tagasi.

Valikud saab peita, kui lohistada sektsiooni vasakule.

Kõigepealt tuleb tööriistaribal valida ülesandetüüp. Vaikimisi on selleks Aritmeetika. Ülesandeosa muutub vastavalt valitud ülesandele. Sektsioonis Valikud muutub samuti vastavalt valitud ülesandele teatav osa aktiivseks.

Tööriistaribal asub ka uue ülesande loomise ikoon. Seda on võimalik teha ka menüükäsuga Fail Uus. Seda toimingut saab alati ette võtta. Kui sa ei ole parajasti eesolevat ülesannet veel lahendanud, luuakse uus ülesanne ikkagi ja eelmine ülesanne märgitakse valesti lahendatuks.

Parajasti avatud ülesanne salvestatakse &kbruch;i sulgemisel ja taastatakse rakenduse uuel käivitamisel.

### Statistikaosa

&kbruch;i statistika
&kbruch;i statistika

Peaakna selles osas on näha:

- vasakul see, kui palju ülesandeid on lahendatud

- paremal see, kui palju ülesandeid on õigesti lahendatud

- paremal punaselt see, kui palju ülesandeid on valesti lahendatud

- paremal oranžilt see, kui palju ülesandeid on vahele jäetud

Statistika saab lähtestada, kui klõpsata tööriistaribal ikoonile Uus. Seda võib teha ka menüükäsuga Fail Uus.

Statistika salvestatakse &kbruch;i sulgemisel ja taastatakse rakenduse uuel käivitamisel.

### &kbruch;i välimuse seadistamine

Selles dialoogis saab muuta mõningaid ülesande näitamise üldisi seadistusi. Dialoogi avamiseks vali menüükäsk Seadistused&kbruch;i seadistamine.

&kbruch;i seadistustedialoog
&kbruch;i seadistustedialoog

Seadistusi saab kohandada kahel kaardil:

- Värvid: siin saab valida avaldise erinevate osade värvid (arvudele, tehtemärgile, murrumärgile).

- Fondid: siin saab valida ülesande näitamisel kasutatava fondi.

Seadistused salvestatakse &kbruch;i sulgemisel ja taastatakse rakenduse uuel käivitamisel.

### Harjutamise peaaken

&kbruch;i harjutamisrežiim
&kbruch;i harjutamisrežiim

Klõpsuga nupule Vihje saab sisse või välja lülitada paremal näidatava abi, mis selgitab, kuidas ringid toimivad.

## Ülesanded

### Aritmeetikaülesanne

Selle ülesandetüübi korral tuleb lahendada etteantud ülesanne. Sinul tuleb sisestada murru täisarvuline osa ning lugeja ja nimetaja. Loodud ülesande raskusastet saab muuta mõningate vasakul näha olevate valikutega.

#### Valikud

Loodava ülesande raskusastet mõjutab mitu parameetrit:

Küsimus

  Segaarv

    See määrab, kas murde näidatakse küsimuses segaarvuna või mitte (segaarvu näide: 1 5/4 = 9/4 ).

  Tegurite arv

    Tegurite (erinevate murdude) arv iga ülesande jaoks kahest viieni (kaasa arvatud).

  Nimetaja maks. väärtus

    Suurim number, mida &kbruch; kasutab loodavates ülesannetes nimetajana (minimaalselt 10, maksimaalselt 50).

Vastus

  Segaarv

    See määrab, kas murde näidatakse vastuses segaarvuna või mitte (segaarvu näide: 1 5/4 = 9/4 ).

  Taandamine

    Valimisel tuleb alati kasutada taandatud vormi.

Lahendus

  Segaarv

    See määrab, kas murde näidatakse lahenduses segaarvuna või mitte (segaarvu näide: 1 5/4 = 9/4 ).

Tehted

  Tehted, mida ülesannetes kasutada: Liitmine, Lahutamine, Korrutamine või Jagamine. Märgi ära kõik tehted, mida soovid kasutada.

Pärast parameetrite muutmist tuleb vastava ülesande loomiseks klõpsata tööriistaribal nupule Uus. Seda võib teha ka menüükäsuga Ülesanne Uus. See lähtestab statistika. Selle vältimiseks klõpsa muudetud parameetritega jätkamiseks nupule Edasi.

Valitud parameetrid salvestatakse &kbruch;i sulgemisel ja need taastatakse rakenduse uuel käivitamisel.

#### Ülesannete lahendamine

Ülesande lahendamiseks tuleb vastus anda kolmes sisendkastis. Vasakpoolsesse kasti tuleb sisestada murru täisarvuline osa, ülemisse lugeja ja alumisse nimetaja. Kui sektsioonis Vastus on valik Segaarv märkimata, ei ole murru täisarvulise osa kasti näha. Sel juhul tuleb sisestada ainult lugeja ja nimetaja.

Kui tulemus on negatiivne, võib miinusmärgi kirjutada kas lugeja või nimetaja ette. Kui tulemus on 0, piisab, kui kirjutada lugeja väljale 0. Kui tulemuse nimetaja on 1, võib tühjaks jätta alumise kasti.

Kui vastus on antud, tuleb klõpsata sisendkastide all asuvale nupule Kontrolli. &kbruch; kontrollib siis sinu vastust ja näitab õiget vastust paremal, teate Õige! all:

Kontrollitud ülesanne
Kontrollitud ülesanne

See ülesanne lahendati õigesti. Õiget vastust näidatakse kahel viisil: tavaline (taandatud) ja segaarv.

Kui oled märkinud sektsioonis Vastused ära valiku Taandamine, tuleb vastus alati anda taandatud kujul - nagu ka koolis hindavad õpetajad vastuse enamasti absoluutselt õigeks ainult siis, kui see on taandatud. Kui annad vastuse taandamata kujul, näitab &kbruch; järgmist teadaannet, ning loeb vastuse valeks.

Taandamata tulemus
Taandamata tulemus

Järgmise ülesande juurde asumiseks klõpsa nupule Edasi. Kui soovid muuta järgmise ülesande parameetreid, tee seda kohe ja alles pärast seda klõpsa nupule Edasi.

### Võrdlemisülesanne

Selle ülesandetüübi puhul tuleb võrrelda kaht murdarvu. Sul tuleb valida, kumb neist on suurem, kasutades selleks korrektset võrdlusmärki.

Võrdlemisülesanne
Võrdlemisülesanne

Kõigepealt vali võrdlusmärk. Kui oled valinud enda arvates õige võrdlusmärgi, näidatakse paremal tulemust. Roheline ruuduke kirjaga Õige annab teada, et vastus oli õige, punane ruuduke kirjaga Vale aga teatab, et eksisid. Pärast seda võid asuda uue ülesande kallale, klõpsates nupule Järgmine.

Selle ülesande korral on ainukeseks valikuks Segaarv. Kui see on märgitud, näidatakse murde segaarvuna.

### Teisendamisülesanne

Selle ülesandetüübi puhul tuleb etteantud arv teisendada murruks. Sul tuleb sisestada lugeja ja nimetaja.

Teisendamisülesanne
Teisendamisülesanne

Toodud pildil on vasakul pool võrdusmärki näha lõpmatu kümnendmurd. See tähendab, et kümnendmurrul on korduv osa. Seda tähistab väike jooneke numbri kohal. Antud number kordub lõputult.

Kui oled enda arvates õige lugeja ja nimetaja kirja pannud, klõpsa nupule Kontrolli. &kbruch; uurib siis sinu arvamust ja näitab õiget vastust. Pärast seda võid asuda uue ülesande kallale, klõpsates nupule Edasi.

Ära unusta tulemust taandamast. Taandamata tulemused loetakse valeks vastuseks.

Selle ülesande korral valikuid pole.

### Algteguriteks lahutamise ülesanne

Selle ülesandetüübi puhul tuleb etteantud arv lahutada algteguriteks. Sul tuleb sisestada kõik antud arvu algtegurid.

Algteguriteks lahutamise ülesanne
Algteguriteks lahutamise ülesanne

Algteguri saab sisestada klõpsuga algteguri nuppudel. Märk * lisatakse automaatselt, kui klõpsad järgmisel algteguri nupul Viimase sisestatud algteguri saab eemaldada klõpsuga nupule Eemalda.

Kui oled enda arvates kõik algtegurid kirja pannud, klõpsa nupule Kontrolli. &kbruch; uurib siis sinu arvamust ja näitab õiget vastust. Pärast seda võid asuda uue ülesande kallale, klõpsates nupule Edasi.

Lehekülje ülaosas asuval pildil on algtegurite vahel näha märk *. See on korrutusmärk. Kõigi algtegurite korrutis ongi see number, mida sul tuleb lahutada.

Sisestada tuleb kõik algtegurid - ka siis, kui mõni algtegur peaks esinema mitu korda. Näide: 18 algteguritena tuleb sisestada 2, 3 ja 3.

Selle ülesande korral valikuid pole.

### Protsentarvutus

Selles ülesandes tuleb arvutada protsent.

Protsentarvutus
Protsentarvutus

Kui oled vastuse kirja pannud, klõpsa nupule Kontrolli. &kbruch; uurib siis sinu arvamust ja näitab õiget vastust. Pärast seda võid asuda uue ülesande kallale, klõpsates nupule Edasi.

Selle ülesande korral valikuid pole.

## Autorid ja litsents

&kbruch;

Rakenduse ja dokumentatsiooni autoriõigus 2001-2004: Sebastien Stein seb.kde@hpfsc.de

Tänu väärivad:

- &Anne-Marie.Mahfouf; &kde;-Edu projekti hooldamise eest

- Klas Kalass abi eest liidese kujundamisel

- Eva Brucherseifer rakenduse KMath kirjutamise eest (sellele tugineb &kbruch;i graafiline kasutajaliides)

- Dominique Devriese vigade parandamise eest

- Stefan Schumacher ühe varase versiooni testimise eest

- Sven Guckes tekstiliidese testimise eest (mis küll praeguseks on eemaldatud)

- &David.Faure; abi eest &kde; CVS-i ja &kde; Bugzilla kasutamisel

- &Robert.Gogolok; abi eest &kde; CVSi kasutamisel

- John Kesson käsiraamatu korrektuuri lugemise eest

Kasutajaliidese uus kujundus ja kasutamise hõlbustamine &kde; 4.1 tarbeks:

- Paulo Cattai paulo.cattai@ltia.fc.unesp.br

- Danilo Balzaque danilo.balzaque@ltia.fc.unesp.br

- Roberto Cunha roberto.cunha@ltia.fc.unesp.br

- Tadeu Araujo tadeu.araujo@ltia.fc.unesp.br

- Tiago Porangaba tiago.porangaba@ltia.fc.unesp.br

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &kbruch;i hankimine

&install.intro.documentation;

### Nõuded

&kbruch;i edukaks kasutamiseks on vajalik &kde; > 4.1.

&kbruch;i leiab &kbruch;i koduleheküljelt, see on üks osa &kde;-Edu projektist

Muudatusi saab uurida SVN-i kirjete põhjal.

### Kompileerimine ja paigaldamine

&install.compile.documentation;

&documentation.index;