# &plasma; käsiraamat

Sebastian
Kügler
sebas@kde.org
Marek
Laane

    bald@smail.ee

Tõlge eesti keelde
2008
Sebastian Kügler
&FDLNotice;
2008-06-03
1.01.00

&plasma; on üks kõige nähtavamaid &kde; tugisambaid ning töölaua tuumikliides.

KDE
Plasma
Plasmoid
Konteinerid
Töölaud
Käivitaja
Kicker

## Sissejuhatus

&plasma; on üks &kde; 4 võtmetehnoloogiaid (seda on nimetatud isegi üheks "&kde; tugisambaks") ja kasutajale nähtavaim osa. Et &plasma; käsitleb kasutajaliidest teisiti kui tavapärane töölaud, võib tekkida segadus selles osas, mis &plasma; õieti on, mida ta teeb ja kuidas sooritada levinumaid ülesandeid.

Käesolev käsiraamat püüabki pakkuda vastuseid kõige sagedamini tekkivatele küsimustele.

## &plasma; kasutamine

### Plasmoidid ja konteinerid

Plasma keerleb kahe peamise kontseptsiooni ümber:

Plasmoidid

  Apletid ehk töölaual pesitsevad väikesed rakendused.

Konteinerid

  Apletid, mis toimivad plasmoidide konteinerina.

Vaikimisi töölaual on kaks põhielementi: paneel ja töölaud ise. Mõlemad on &plasma; tähenduses konteinerid.

### Paneel

Paneelil asub mitu plasmoidi: vasakult alustades on esimene rakenduste käivitaja &kickoff;. Selle abil saab käivitada rakendusi, avada viimati avatud faile ning mõistagi ka välja logida või arvutit sulgeda. Selle välimust on optimeeritud, et see tuleks kõige paremini toime kõige levinuma ülesandega, nimelt rakenduste käivitamisega. Vaikimisi avatakse kaart Lemmikud, mis sisaldab kõige enam kasutatud rakendusi. Algul läheb arvatavasti rohkem vaja kaarti Rakendused. Kui oled üles leidnud rakendused, mida kõige enam tarvitad, võid teha neil klõpsu hiire parema nupuga ja valida Lisa lemmikute sekka, mis lisab need kaardile Lemmikud (samuti võib lisada otse paneelile, kuid pane tähele, et selleks peab Plasma olema "lahtilukustatud", mida saab teha töölaual hiire parema nupuga klõpsates). Kui eelistad &kde; tavapärast menüüpõhist rakenduste käivitajat, saab selle valida, kui klõpsad hiire parema nupuga menüünupule ning valid Lülitu klassikalisele menüüle.

Järgmine ikoon, mis sõltuvalt arvuti tüübist näeb välja nagu laua- või sülearvuti, on seadmete teavitaja. Ühenda arvutiga USB-pulk ning ilmub dialoog, mis võimaldab avada seadme &dolphin;is.

Paneeli järgmine element on töölaudade vahetaja. See võimaldab lülituda ühelt virtuaalselt töölaualt teisele. Kui muudad töölaudade vahetaja välimust valikuga Ridade arv, mõjutab see ka paigutust ja animatsiooni, mida näidatakse &kwin;i töölauavõrgistiku efekti puhul (lülita töölaua efektid sisse ja vajuta &Ctrl;F8 selle nägemiseks). Suurema töölaudade vahetaja korral on enamasti mõttekas kasutada valikut Akende ikoonide näitamine.

Järgmine paneeli element on tegumiriba. See näitab vaikimisi kõigi töölaudade kõiki avatud aknaid. Selle võib panna näitama ainult aktiivse töölaua aknaid, kui märkida valik Ainult aktiivse töölaua akende näitamine. Selleks klõpsa hiire parema nupuga tegumihalduril kahe akna vahel. Tegumiriba kirjete teksti suuruse saab määrata Süsteemi seadistustes: Välimus Fondid Tegumiriba. Paremklõpsuga tegumiribal saab avada seadistuste dialoogi, kus on võimalik tegumiriba mitut moodi kohandada. Tegumiriba seadistustedialoog Tegumiriba seadistustedialoog

Järgmisena paikneb vaikimisi paneelil niinimetatud süsteemi salv, kus tavapäraselt asuvad mitmesugused paneelile dokitud asjad. Paremklõps süsteemi salvele võimaldab ikoone peita või nähtavale tuua.

Vaikimisi paneeli parempoolseim plasmoid on digikell. See võib näidata aega erinevates ajavööndites ja muidugi saab selle suurust muuta. Kella kirja suurus kohaneb ühmbritseva keskkonnaga, antud juhul siis paneeli suurusega. Kui otsustad lasta näidata kuupäeva, kasutatakse selle puhul väikest fonti, nagu see on kindlaks määratus Süsteemi seadistuste dialoogis Font. Ülejäänud ruum kulutatakse kellaaja näitamisele. Niisiis saad ise valida, kui palju teavet näidatakse. Kui soovid näha rohkem teavet, suurenda lihtsalt paneeli või aseta kell hoopis töölauale, kus selle suurus saab palju paremini keskkonnaga kohanduda.

### Paneeli tööriistakastid

Kui töölaud on lahtilukustatud (seda saab teha hiire parema nupuga töölauale klõpsates või kui ükski rakendus pole fookuses, kiirklahviga &Ctrl;L), ilmub paneeli alumisse parempoolsesse nurka väike &plasma; logo (me nimetame seda visuaalse sarnasuse järgi "nakraks"). Klõps nakral avab paneeli seadistused. Nende abil saab muuta paneeli asukohta, suurust ja joondust. Paneelil paiknevad plasmoidid muudavad vastavalt oma suurust. Plasmoididele annab teadmise suurusest konteiner. Konteinerid on programmeeritud suurust arvestama ning nad teavitavad aplette, kui palju nad võiksid ruumi võtta. Niisiis, konteiner annab aplettidele teada nende võimaliku suuruse.

### Aplettide lisamine

Kui töölaud on lahtilukustatud, saab paneelile või töölauale lisada plasmoide ning neid ka eemaldada. Plasmoide saab lisada ka neid lihtsalt vajalikku kohta lohistades. Apleti eemaldamiseks tee sellel klõps hiire parema nupuga. Dialoogiga Aplettide lisamine saab samuti lisada teatavaid aplette, näiteks Lemmikud, mis võimaldab neid veel lihtsamalt leida. Lemmikvidinad Lemmikvidinad Nupp Paigalda uusi vidinaid võimaldab lisada varem alla laaditud vidinaid. Praegu on toetatud &plasmagik;i paketid ja &Mac; OSX Dashboardi vidinad. Sel moel paigaldatud vidinaid saab kasutada täpselt nagu kõiki teisi vidinaid.

### Töölaud

Töölaud on tegelikult samuti konteiner - selline, mis ei sea aplettidele suurusepiiranguid. Aplette saab vabalt liigutada ning sama vabalt saab nende suurust muuta. Lukustamata töölaual näeb plasmoidide raami, kui viia hiir plasmoidi kohale. See võimaldab neid liigutada, nende suurust muuta, ümber paigutada ja ümber joondada. Samuti võimaldab see plasmoide töölauale lohistada. Nurgas asuvate nuppudega saab apleti suurust muuta, seda pöörata, seadistada või eemaldada. Pööramise korral käitub plasmoid, nagu paikneks ülasuunas magnet, nii et neid saab hõlpsasti mõistlikusse asendisse tagasi. Vaikimisi säilitavad enamik aplette suuruse muutmisel proportsiooni. Kui soovid apleti suurust täiesti omatahtsi muuta, hoia selle ajal all klahvi &Ctrl;.

Paremklõpsuga töölaual saab seda teataval määral seadistada, näiteks määrata kasutatava taustapildi ja &plasma; teema. Mõlemal juhul saab uusi taustapilte ja teemasid alla laadida Uue kuuma kraami dialiigi abil.

Rakenduste avamisel muutub peagi raskeks näha töölaual paiknevaid plasmoide. Dashboard toob need plasmoidid sinu silme ette samamoodi, nagu tavapäraste töölaudade puhul käsk Näita töölauda.

### &krunner;

&krunner; on väga mitmekülgne minikäsurida. Selle abil saab käivitada rakendusi, avada veebilehekülgi, kasutada järjehoidjaid, otsida vajalikke asju töölauaandmetest, arvutada lihtsamaid tehteid ja veel palju muud. &krunner;i avamiseks vajuta &Alt;F2. Hakka lihtsalt kirjutama ning &krunner; alustab kohe, kui oled sisestanud vähemalt kaks märki, otsima vasteid. Soovi korral võid avada seadistustedialoogi, kus saab tundma õppida &krunner;i arvukaid võimalusi, mida pakuvad vastavad pluginad. Leitud vastete vahel võib liikuda TAB-klahvi ja nooleklahvide abil.

Kui soovid teada, mis sinu süsteemis toimub, klõpsa nupule Näita süsteemi tegevust, mille järel näed akende ja protsesside loendit ning võid jälgida nende väljundit ja vajaduse korral protsesse tappa.

### "Tegevused" ehk &zui; (ZUI)

Töölaua tööriistakastis, mida saab avada ülal paremas nurgas asuva nupuga, on muu hulgas vähendamisvõimalus. &plasma; lubab kasutada enam kui üht tegevust. Põhimõtteliselt on tegemist mitme töölauakonteineriga, milles kõigis on oma plasmoidide valik,. Vähenda aktiivset tegevust, vali uue konteineri loomiseks Lisa tegevus, suundu uude konteinerisse ja kohanda seda oma äranägemise järgi. &plasma; suurendamis/vähendamisvõimalused &kwin;i töölauavõrgustik on selles mõttes sarnased, kuid erinevad siiski põhimõtteliselt. Virtuaalsete töölaudadega saab aknaid rühmitada ja korraldada, aga &plasma; tegevused võimaldavad rühmitada ja korraldada plasmoide. Sel moel saab tegevuste vahel lülituda, et oleks kättesaadavad just need plasmoidid, mida on mingiks otstarbeks vaja. Võid näiteks luua "vaba aja" tegevuse, kus on koomiksid, pusle ja muid huvitavaid plasmoide, ning töötegevuses, kus on näiteks RSS-vood, kalkulaator ja kalender.

### Kiirklahvid

Enamikku &plasma; funktsioone saab kasutada ka kiirklahvidega. Praegu on käibel järgmised kiirklahvid:

&Ctrl;A

  Lisab vidinaid

&Ctrl;L

  Lukustab vidinad

&Ctrl;-

  Vähendab

&Ctrl;=

  Suurendab

&Ctrl;N

  Järgmine aplett

&Ctrl;P

  Eelmine aplett

&Ctrl;]

  Järgmine konteiner

&Ctrl;[

  Eelmine konteiner

&Ctrl;S

  Apleti seadistused

&Shift;&Ctrl;S

  Konteineri seadistused

&Ctrl;R

  Eemaldab apleti

## Autorid ja litsents

&plasma;

Rakenduse autoriõigus 2008: &Aaron.J.Seigo; &Aaron.J.Seigo.mail;

Dokumentatsiooni autoriõigus © 2008: Sebastian Kügler sebas@kde.org

Tõlge eesti keelde: Marek Laane bald@smail.ee

&underFDL;

&documentation.index;